ཀྲུང་གོ་ཚན་རིག་ཁང་ནུབ་བྱང་ས་མཐོའི་སྐྱེ་དངོས་ཞིབ་འཇུག་སུའོ་ཡི་འབུམ་རམས་ཞིབ་འཇུག་སློབ་མ་ལི་ཝུན་ཆིང་གིས་ངོ་སྤྲོད་བྱས་པར་གཞིགས་ན།འཚོལ་བསྡུ་བྱེད་ས་མཚོ་བྱང་ཀྲོའུ་ཆུ་ལེན་རྫོང་རྫ་དམར་ཤང་དུ་གནས་པར་བརྟེན་གསར་རྙེད་བྱུང་བའི་དངོས་རིགས་དེར་ཆུ་ལེན་ས་མཐོའི་འདམ་ཉ་ཞེས་མིང་བཏགས་པ་རེད།ས་མཐོའི་འདམ་ཉའི་རིགས་ཀྱི་ཤེས་རྟོགས་བྱུང་བའི་དངོས་རིགས་དང་བསྡུར་ན་ཆུ་ལེན་གྱི་ས་མཐོའི་འདམ་ཉའི་མགོ་བོ་ཆུང་བ་དང་ཉ་རྐྱལ་རྦད་དེ་ཉམས་པ་དང་རྒྱུ་མ་ཧ་ཅང་ཐུང་བ་ཞིག་ཡོད་པ་རེད།དེའི་དཔྲལ་པ་འབུར་དུ་ཐོན་པ་དང་།གཤོག་པ་མཇུག་མ་ཁ་དབྲག་ཡིན་པ།པ་ལྡེང་ཆུ་རྒྱུག་ཁུལ་གྱི་ཤེས་ཟིན་པའི་ས་མཐོའི་འདམ་ཉའི་རིགས་ཀྱི་དངོས་རིགས་དང་མི་འདྲ་བའི་ཁྱད་ཆོས་མངོན་གསལ་དོད་པོ་ཡོད་པ་སོགས་རེད།མཚོ་བོད་ས་མཐོ་དང་དེའི་མཐའ་འཁོར་ས་ཁུལ་དུ་ཆུ་རྒྱུད་མང་ཙམ་ཡོད་པ་དང་།ཆུ་བོ་མང་བ།ཆུ་བོ་འགའ་ཞིག་ལ་ད་དུང་ནང་རྒྱུག་ཆུ་རྒྱུད་ཡོད་པ།ཆུ་ཆེན་གྱེས་པ་དང་ནང་རྒྱུག་ཆུ་རྒྱུད་སོགས་ལས་ཐོན་པའི་གྱེས་ནུས་ནི་ས་མཐོའི་འདམ་ཉ་ལོགས་སུ་གྱེས་པའི་ཆ་རྐྱེན་གལ་ཆེན་ཞིག་རེད།